Pampangan Rosary Prayers

This language is also known as Pampango, Pampangueño, and Kapampangan.

This language is spoken by 1,900,000 people in Pampanga, Tarlac, and Bataan provinces in Luzon in the Philippines.

See Also

Kapampangan Rosary Prayers

(Prayers that are not known in this language are shown in English until we have the complete prayer, at which time it will be shown in both languages.)

+ Ing Tanda Ning Cruz / + The Sign of the Cross / + Signum Crucis
+ King lagyu ning Ibpa, ampon ning Anak, ampon ning Espiritu Santo. Amen.

+ Ing Tanda Ning Cruz / + The Sign of the Cross / + Signum Crucis
+ Qng lagiu ning Ibpa, ampon ning Anac, ampon ning Espiritu Santo. Amen.

SASALPANTAYA CU / The Apostles' Creed / Credo (Version A)
Sasalpantaya cu qng Dios a Ibpang Mayupaya yang tutu; Mengawa qng banwa ampon qng labwad. Sasalpantaya nacu man qng Anac nang Bugtung i Jesuchristong Ginu tamu. Quigli Ya lalang ning Espiritu Santo; Mibait Ya cang Santa Mariang Birhen; Linasa Ya utus nang Poncio Pilato; Pinacu Re qng Cruz; Mete Ya; Quitcut de at tinipa Ya qng Impiernos Inyang catlu nang aldo sinubli Yang mebie; Pepaitas Ya banwa. Macalucluc Ya wana'ning Dios Ibpang Mayupayang tutu. Mucum caring mebie ampon caring mengamate. Sasalpantaya cu qng Espiritu Santo, Qng Sata Iglesia Catolica; Qng pamisamac ding Santos; Qng cabatingan ning kasalanan; Qng pangasubli rang mie ding catawan ding sablang tau ampon qng bie alang angga. Amen.

Ibpa Mi, Atica Banua / Our Father / Pater Noster
Matthew 6:9-13 Luke 11:2-4

Ibpa mi, atica banua, pasamba Mu ing laguiu Mu datang quecami ing panga-ari Mu, papamintu Mu ing lub, queti sulip anti banua. Ing cacanan mi qng aldoaldo ibie Mu quecami qng aldo ngeni, ampon ipatauad Mu quecami ing utang mi Queca, anti mo ing pamamatauad mi caring micatuang quecami, manga emuque pasaul qng sablang maroc. Yanasa.

Ibpa Mi / Our Father / Pater Noster
Ibpa mi, a atsu banua, Our Father who is in Heaven,

Misamban ya ing lagyu mu. May Your name be worshipped

Datang ing cayarian mu, May Your Kingdom be ours

Mipamintuan ing lub mu Your will be done.

Queti sulip anti banua. Here on earth ;ike it is in Heaven.

Ing cacanan mi queng aldo'ldo, ibie mu quing aldo ngeni. Give us now what we will eat everyday.

Ampo ning pamatauad mu quecami, quing sala mi queca. And forgive us of our sins

Anti ing pamamatauad mi, careng micasala quecami. as we forgive those who sin against us.

Emu que paisawul quing tucsu, Do not let us into temptation,

Nune icabus mi quing sablang marok yanasa. Amén. ''And deliver us from all evil. Amen.''

Doxology
Uling queca ing cayarian, anting kalupaan at kalualhatian Because Yours is the Kingdom, the power, and the glory

Ngeni anting capilan paman. now and forever.

Ibpa mi a atiu banua / Our Father / Pater Noster
Ibpa mi a atiu banua, Misamban ya ing lagiu mu; datang ing Pamag-ari mu, mipamintuan ing kaburian mu keti sulip anti banua. Ibie mu kekami ing pamangan a kailangan mi king aldo ngeni. At patawaran mu kami karing kekeng kasalanan, anti ing pamamatawad mi karing mikasala kekami. At e mu ke iyayarap king mabayat a kapagsubukan, nune ikabus mu kami king Marok.

Ibpa mi, ati Ca banua / Our Father / Pater Noster (Version A)
Ibpa mi, ati Ca banua, Misamban ya ing Lagiu Mu. Datang quecami ing Cayarian Mu. Papamintu Mu ing Lub Mu, queti sulip anti banua. Ing cacanan mi aldo-aldo. Ibat carin subli Ya naman queti, Ibie mu qng aldo ngeni, ampon ipatawad Mu quecami ing utang mi Queca. Anti ing pamamatawad mi caring mica-utan quecami. Manga e mu que pasaul qng tucsu, Nun'e icabus Mu cami qng sablang maroc. Yanasa (Amen).

Ibpa mi, a atiu banua, Samban da sa ing laguiu mu / Our Father / Pater Noster
Ibpa mi, a atiu banua, Samban da sa ing laguiu mu. Datang ing kayarian mu, Mipamintuan ing kaburian mu keti sulip anti karin banua. Ibie mu king aldo iti ing kakanan mi king aldo-aldo. At ipatawad mu kekami ing utang mi, anti mo ing pamamatawad mi karing mikautang kekami. Ampon e mu ke daralan king tuksu, nung e ikabus mu kami king marawak.

Doxology
Uling keka ing kayarian, at ing kayupayan, at ing ligayang alang angga. Yanasa.

Ing Bapu Maria / Hail Mary / Ave Maria (Version A)
Bapu Maria, mipmu ca qng gracia. Ing Ginung Dios atiu Queca; Nuan ca caring sablang babai, at nuan Ya panaman ing Bunga ning Atian Mu i Jesus. Santa Mariang Indu ning Dios. Ipanalangin mu queng macasalanan Ngeni ampon nung camatayan mina. Amen.

Bapu, Maria / Hail Mary / Ave Maria
Bapu, María, Mipnu ca qñg gracia, ing Guinung Dios tiu queca, nuan ca caring sabláng bábai, nuan ya pa naman ing bunga ning atian mu y Jesús. Santa Maríang Indú ning Dios, ipanalangin mu queng macasalanan, ngeni ampon nung camatayan mi sa na. Amén.

Bapu, Maria / Hail Mary / Ave Maria
Bapu Maria, mitnu ca qng grasya, ing ginung Diyos atsu queca. Nuan ca caring sablang babae, nuan ya pa naman ing Bunga ning atiyan mo, si Hesus. Santa Maria, Indu ning Diyos, ipanalangin mo caming macasalanan, ngeni at oras ning camatayan mi. Amen / Yanasa.

Bapung Maria / Hail Mary / Ave Maria
Bapung Maria, mipmu qa ning gracia Yng Indung Diyos atyu keka Nuan ka kareng sablang babae At nuan ya yng bunga ning atyan mu, y Jesus.

Santa Maria, Yndu na ning Diyos, Panalangin mu kami ngang makasalanan, Ngeni at quing oras na ning kamatayan mi. Amen.

Bapu, Maria / Hail Mary / Ave Maria
Bapu, Maria, mipmu ca qng gracia. Ing Ginung Dios atiu Queca; Nuan ca caring sablang babai, at nuan Ya panaman ing Bunga ning Atian Mu i Jesus. Santa Mariang Indu ning Dios. Ipanalangin mu queng macasalanan Ngeni ampon nung camatayan mina. Amen.

Ligaya King Ibpa / Glory Be / Gloria Patri
Ligaya king Ibpa, ampon king Anak, ampon king Espiritu Santo. Antimo ing sadya rang ligaya ibat king kamumulan, ngeni’t kapilan man, at manggman king alang angga. Amen.

Ligaya qng Ibpa / Glory Be / Gloria Patri (Version A)
Ligaya qng Ibpa, ampon qng Anac, ampon qng Espiritu Santo. Antimo ing sadia rang ligaya ibat qng camumulan, Ngenit capilan man mangga man qng alang angga. Amen.

O Jesus Ko! / Fatima Prayer (Oh, My Jesus)
O Jesus ko! Patawaran mu kami king kekeng kasalanan, iligtas mu kami king api ning impierno, at idala Mo sapu banwa ding anggang kaladwa, lalu na retang talagang mangailangan king Kekang pakalulu. Oh, my Jesus, forgive us our sins. Save us from the fires of hell. Lead all souls to Heaven, especially those most in need of Your mercy.

Bapu Reyna / Hail, Holy Queen! / Salve Regina
Bapu Reyna, Indung Mamacalulu, bie ampon yumu, manga panaligan mi, Bapu Reyna, icang ausan mi, iqueng pepalacuan a anac nang Eva; icang pangisnawan ming malalam, daralung que manga tatangis queni qng carinan ning lua. Ngamu na Reyna, Patulunan mi, balicdan mu cami caring mata mung mapamakalulu, ampon nung mapupus, pangalako mu queti sulip, paquit me quecami i Jesus, a bungang masampat ning atian mu. O malugud ! O mapamacalulu ! O Santa Maria Birhen a mayumu ! Ipanalangin mu cami, O Santang Indu ning Dios. Ba'ming apangaintuliran ing pangacu ning Ginu tang Jesuchristo. Mayupaya at alang anggang Dios, a nung nu capamilata'ning saup ning Espiritu Santo, asadia me ing catawan at caladua ning maligayang Birhen Indung Maria ban maging carapatdapat nang tucnangan ning Quecang Anac; pagcalam mu qng icami a matula qng pamigaganaca Qea mananung capamilata'na mipangilag cami qng anggang salucuyan a carocan ampon qng alang anggang camatayan. Capamilata'na mu namang Jesuchristong Ginu mi. Amen.

Bapu Reyna, Indung Mapamakalulu / Hail, Holy Queen! / Salve Regina (Version A)
Bapu Reyna, Indung mapamakalulu, bie ampon yumu, manga panaligan mi. Bapu Reyna, ikang ausan mi, ikeng pepalkwan a anak nang Eva; ikang pangisnawan ming malalam, daralung ke manga tatangis keni king karinan ning lua. Ngamuna Reyna, patulunan mi, balikdan mu kami karing mata mung mapamakalulu, ampon, nung mapupus na ing pangalako mi keni sulip, pakit me kekami I Jesus, Bungang Masampat ning Atyan mMu, O Malugud, O Santa Mariang Birhen a Mayubu, ipanalangin mu kami, ba ming apangaintuliran ing pengaku ning Ginu tang Jesuchristo. Amen.

Manungge. Ipanalangin Mu kami,O Santang Indu ning Dios. Sabla. BA MING A PANGAINTULIRAN NABANGNAN ING PANGAKU NING GINU TANG JESUCHRISTO.

Panalangin / Final Prayer (Version A)
Dios ming malugud, ampat ing bugtung mung Anak, king bie na, kamatayan at pangasubli nang mebie, pekikitan na kekami ing ablas ning bie alang angga, daptan mu sa pu king pauli ning pamigaganaka mi karing misterios ning kasantusan tusan a Rosario ning Birhen Maria, tuldan ming kamtan ing pagaku ra, alang-alang king mesabi nang Jesuchristong Ginu mi at Anak Mung mabibie at Mag-Ari kambe Mu ila ning Espiritu Santo, mangga ma king mangga. Amen.

Atlung (3) Ibpa Mi…. Atlung (3) Bapu Maria…. Atlung (3) Ligaya King Ibpa…. Patungkul king ….

Misteryos King Tula / The Joyful Mysteries
(Lunes) / (Monday)

1) Ing Pamikatawan nang Tau ning Anak ning Dios The Annunciation 2)  Ing Pamanalo ning Kakamal-kamalan a Birhen The Visitation 3) Ing Pangabait nang Jesuchristong Ginu tamu The Nativity 4)  Ing Panga Daun nang Jesuchristo king Templo The Presentation 5) Ing Panga Yakit ning Nino Jesus king Templo The Finding in the Temple

Pangadi balang metung a misteryo Metung a IBPA MI… Apulung BAPU MARIA… Metung a GLORYA o LIGAYA… O Jesus ko! Patawaran mu kami king kekeng kasalanan, iligtas mu kami king api ning impierno, at idala Mo sapu banwa ding anggang kaladwa, lalu na retang talagang mangailangan king Kekang pakalulu. Birhen kang Kalinis-linisan inyang kasalukuyan mung manganak. Bapu Maria. Birhen kang Kalinis-linisan kaibat mung menganak. Bapu Maria…

Misteryos Ning Sala / The Luminous Mysteries
(Huebes) / (Thursday)

1) Ing Panga-binyag nang Jesus king ilug ning Jordan The Baptism of Christ 2)  Ing Kasal king Cana The Miracle at Cana 3) Ing Panga-pahayag ning kahariyan ning Dios Proclamation of the Coming of the Kingdom 4)  Ing Pamanaliwa na Aske Jesus The Transfiguration 5) Ing Pangatatag ning Banal a Eukaristiya Institution of the Holy Eucharist at the Last Supper

Pangadi balang metung a misteryo Metung a IBPA MI… Apulung BAPU MARIA… Metung a GLORYA o LIGAYA… O Jesus ko! Patawaran mu kami king kekeng kasalanan, iligtas mu kami king api ning impierno, at idala Mo sapu banwa ding anggang kaladwa, lalu na retang talagang mangailangan king Kekang pakalulu. Birhen kang Kalinis-linisan inyang kasalukuyan mung manganak. Bapu Maria. Birhen kang Kalinis-linisan kaibat mung menganak. Bapu Maria…

Note: Ding Misteryos Ning Sala digdag no ning Papa iniang 2002 para pangadian neng aldo Huebes. Deng Misteryos King Tula, pangadian la neng Lunes at Sabado at deng naman Misteryos King Ligaya neng Domingo at Miyerkules. Ila naman deng aldo para kareng Misteryos King Lungkut, Martes at Biyernes la.

Misteryos King Lungkut / The Sorrowful Mysteries
(Martes at Biernes) / (Tuesday and Friday)

1) Ing Pamanalangin nang Jesus king Mula ning Getsamani The Agony in the Garden 2)  Ing Panga-batbat nang Jesus The Scourging at the Pillar 3) Ing Panga-putung nang Jesus king Koronang suksuk The Crowning of Thorns  4)  Ing Pamamusan nang Krus Jesus The Way of the Cross 5) Ing Panga-mate nang Jesus king Krus The Crucifixion

Pangadi balang metung a misteryo Metung a IBPA MI… Apulung BAPU MARIA… Metung a GLORYA o LIGAYA… O Jesus ko! Patawaran mu kami king kekeng kasalanan, iligtas mu kami king api ning impierno, at idala Mo sapu banwa ding anggang kaladwa, lalu na retang talagang mangailangan king Kekang pakalulu. Birhen kang Kalinis-linisan inyang kasalukuyan mung manganak. Bapu Maria. Birhen kang Kalinis-linisan kaibat mung menganak. Bapu Maria…

Misteryos King Ligaya / The Glorious Mysteries
(Domingo, Miyerkoles, at Sabado) / (Sunday, Wednesday, and Saturday)

1) Ing Panga-subli nang Mebie ning Ginu The Resurrection 2)  Ing Pamaitas na banwa ning Ginu The Ascension 3) Ing Pamanipa ning Espiritu Santo The Descent of the Holy Spirit 4)  Ing Panga-dala na banwa ning Birhen Maria The Assumption 5) Ing Panga-Korona Na banwa ning Birhen Maria The Coronation of Mary

Pangadi balang metung a misteryo Metung a IBPA MI… Apulung BAPU MARIA… Metung a GLORYA o LIGAYA… O Jesus ko! Patawaran mu kami king kekeng kasalanan, iligtas mu kami king api ning impierno, at idala Mo sapu banwa ding anggang kaladwa, lalu na retang talagang mangailangan king Kekang pakalulu. Birhen kang Kalinis-linisan inyang kasalukuyan mung manganak. Bapu Maria. Birhen kang Kalinis-linisan kaibat mung menganak. Bapu Maria…

How to Pray the Rosary
1. + Ing Tanda Ning Cruz (The Sign of the Cross / Signum Crucis) 2. Sasalpantaya cu qng Dios (The Apostles' Creed / Credo) 3. Ibpa Mi (Our Father / Pater Noster) 4. 3 Bapung Maria / Bapu Maria 5. Ligaya King Ibpa / Ligaya Qng Ibpa (Glory Be to the Father / Gloria Patri) 6. Misteryo 1 7. Ibpa Mi 8. 10 Bapung Maria / Bapu Maria 9. Ligaya King Ibpa / Ligaya Qng Ibpa / O Jesus ko! (Oh, My Jesus) 10. Misteryo 2 11. Ibpa Mi 12. 10 Bapung Maria / Bapu Maria 13. Ligaya King Ibpa / Ligaya Qng Ibpa / O Jesus ko! 14. Misteryo 3 15. Ibpa Mi 16. 10 Bapung Maria / Bapu Maria 17. Ligaya King Ibpa / Ligaya Qng Ibpa / O Jesus ko! 18. Misteryo 4 19. Ibpa Mi 20. 10 Bapung Maria / Bapu Maria 21. Ligaya King Ibpa / Ligaya Qng Ibpa / O Jesus ko! 22. Misteryo 5 23. Ibpa Mi 24. 10 Bapung Maria / Bapu Maria 25. Ligaya King Ibpa / Ligaya Qng Ibpa / O Jesus ko! 26. Bapa Reyna / Bapu Reyna (Hail, Holy Queen / Salve Regina) For the Intentions and protection of our Holy Father: 27. Ibpa Mi (Our Father / Pater Noster) 27. Bapung Maria / Bapu Maria (Hail Mary / Ave Maria) 27. Ligaya King Ibpa / Ligaya Qng Ibpa (Glory Be to the Father / Gloria Patri) 28. + Ing Tanda Ning Cruz(The Sign of the Cross / Signum Crucis)

ING LITANIA / Litany of Loretto
M. Ginu, Pakalululwan Mu kami.

S. GINU, PAKALULWAN MU KAMI.

M. Christo, Pakalulwan Mu kami.

S. CHRISTO, PAKALULWAN MU KAMI.

M. Ginu, Pakalululwan Mu kami.

S. GINU, PAKALULWAN MU KAMI.

M. Christo, Pakirandaman u kami.

S. CHRISTO, PAKALULWAN MU KAMI.

M. DIOS Ibpa Banwa.

S. PAKALULWAN MU KAMI.

M. Dios Anak a minyaklung king yatu.

S. PAKALULWAN MU KAMI.

M. Dios Espiritu Santo.

S. PAKALULWAN MU KAMI.

M. Santa Trinidad a metung a Dios.

S. PAKALULWAN MU KAMI.

M. Santa maria.

S. PANALANGIN MU KAMI.

M. Santang birhen ding Birhenes.

S. PANALANGIN MU KAMI.

M. Indu nang Christo.

S. PANALANGIN MU KAMI

(Pakibat balang metung a litania) S. PANALANGIN MU KAMI Indu ning Divina Grasya

Indung alang Kasalatsalat

Indung Kalinislinisan

Indung alang Keumanan

Indung aalang Malit King E Matulid

Indung Alang Bakas Kasalanan

Indung Kairug-irug

Indung Makapagmulala

Indu ning Masampat a Usuk

Indu ning Miglalang

Indu ning Mengabus

Birhen a Kapantaspantasan

Birhen a Sukat Igalang

Birhen a Sukat a Ibantug

Birhen a Mmayupaya

Birhen a Mapamakalulu

Birhen a Matibe lub King Mayan

Salamin ning Katuliran

Luklukan ning Kabiasnan

Panibatan ning Tula mi.

Lulanan ning Kabanalan

Lulanan a Sukat Irangal

Lulanan nang Makamal Ning Debosyon

Rosang E Paisip a Ulaga

Torre Nang David

Torreng Marfil

Bale Guinto

Kaban Ning Tipan

Pasbul Ning Banwa

Tala Ning Munag

Kamasmas Ding Salunan

Pagsakdalan Ding Makasalanan

Mapamatula Karing Malungkut

Mapanampung karing Christianos

Reyna ding Angheles

Reyna ding Patriarkas

Reyna Ding Profetas

Reyna Ding Apostoles

Reyna Ding Martires

Reyna Ding Confesores

Reyna Ding Birhenes

Reyna Ding Sablang Santos

Reynang E Mengasna King Kasalanan a Mana.

Reyna Miuli Banwa

Reyna Ning Santisimo Rosario

Reyna Ning Kapayapan

Sabla. PANALANGIN MU KAMI (Pakibat balang metung a litaniang makasulat babo)

Manungge. Kordero ning Dios a makalako king kasalanan ning yatu.

Sabla. PATAWARAN MU KAMI.

Malda. Kordero ning Dios makalako king kasalanan ning yatu.

Sabla. PAKIRANDAMAN MU KAMI

Manungge. Kordero ning Dios makalako king kasalanan ning yatu.

Sabla. PAKALULWAN MU KAMI.

LIGAYA QNG IBPA / The Doxology
Ligaya qng Ibpa, ampon qng Anac, ampon qng Espiritu Santo, Antimo ing sadia rang ligaya ibat qng camumulan, Ngenit capilan man mangga man qng alang angga. Amen.

PAMANISI / Act of Contrition (Version A)
O Dios co, Sisisian cung taimtim qng pusu ing sablang pamicasala cu Queca, At masucal cu lub caring anggang casalanan cu uling pitatacutan cung mabating ya ing Ligaya Banwa at camtan cu ing lasa qng impierno, Dapot migit qng sabla uling picasalanan Daca, Dios co, A mitmung cayapan at mangaintulid qng anggang lugud cu, Tatantu cung matibe, Qng saup ning Mal a gracia Mu, Ing icumpisal cung pamicasala tuntun qng parusa, At ibayu ing bie cu. Amen.

Ding Utus Ning Dios / The 10 Commandments
1. Luguran Me Ing Dios Lacuas King Sablang Nanu.

2. Eme Tutunggen Ing Lagyu Ning Dios King Alang Cabaldugan.

3. Mangiling Ca King Domingo At Fiestang Pangilinan.

4. Igalang Mo Ring Pengari Mu.

5. Eca Macamate.

6.Eca Makipangatawan King Emu Asawa.

7. Eca Manaco.

8. Eca Manapuc Amanu Manga Eca Maglaram.

9. Eme Caibugnan Ing Emu Asawa.

10. Eme Pagnasan Ing Bandi Ning Para Mung Tau.

Ing Dalan Ning Krus / The Stations of the Cross / Via Crucis
(Siklaud / Kneel)

King lagyu ning Ibpa…. PAMANISI O Dios ko, Sisisian kung taimtim king pusu Ing sablang pamikasala ku Keka, At masukal ku lub karing anggang kasalanan ku Uling pitatakutan kung mabating ya ing Ligaya Banwa At kamtan ku ing lasa king impierno, Dapot migit king sabla Uling pikasalanan Daka, Dios ko, A mitmung kayapan At mangaintulid king anggang lugud ku. Tatantu kung matibe, King saup ning Mal a grasya Mu, Ing ikumpisal kung pamikasala Tuntun king parusa, At ibayu ing bie ku, Amen. (Talakad)

MUMUNANG ESTASYON / I JESUS MIYATULAN YANG MATE (1st Station)
(Siklaud ye ing bitis yung wanan) MANIMJNA. Sasamban Daka Christo at layun pupurian. SABLA. ULING KING ULI NING BANAL MUNG KRUS INATBUS ME ING YATU. “AKU ING MAYAP A PASTUL. Ing mayap a pastul darau’na ing bie na karing tupa”. …..Alang ninu mang makapagsamantala king kanakung bie… Yampang ke iti ayun kanakung kaburian…..iti ya ing upayang binie ning Ibpa kanaku.” (San Juan 10:11, 18) (Saglit a painawa’t migunam) O Jesus, a meatul mate kang Pilatong alang lunus, inaku mu antimo ika mikasala ba mu kumung iligtas king alang anggang kamatayan. Pasalamatan Daka king uli ning maragul mung lugud kanaku at yaduan ku Keka ing maging marapat ku sana king alang anggang bie. S. GINUNG JESUS A MIPAKU, PAKALULWAN MU KAMI.

KADWANG ESTASYON / ING PAMAMUSAN NANG JESUS KING KRUS (2nd Station)
(Siklaud ye ing bitis yung wanan) MANIMUNA. Sasamban Daka Crhisto at layun pupurian. SABLA. ULING KING ULI NING BANAL MUNG KRUS INATBUS ME ING YATU. “Ding kekatang keinan, at ya kabud ing mamusan king beyatan da, ding kekatang kalungkutan at ya ing menandaman kareti. (Isaias 53:4) (Saglit painawa’t migunam) O Jesus ko, a kababayatnan king Krus a meging mabayat uli ding sala ku, ipag-kalub Mu kanaku ing kalam Mu ita sanang e miraragdagan a bayat uli ding bayu kung kasalanan, at bustan mung pusanan ke ing kanakung krus ayun king espiritu ning tune pamag-penitensiya. SABLA. GINUNG JESUS A MIPAKU, PAKALULWAN MU KAMI.

KATLUNG ESTASYON / ING MUMUNA’NANG PANGASAKAB JESUS (3rd Station)
(Siklaud ye ing bitis yung wanan) MANIMUNA. Sasamban Daka Christo at layun pupurian. SABLA. ULING KING ULI NING BANAL MUNG KRUS INATBUS ME ING YATU. “Miragsang masolu dapat kaku…. Dakal lang misisinup mua laban kanaku, ablasan da ing mayap king marawak, at para king katuliran ning kanakung parasan a liligalig kanaku.” (Psalmo 37:17-21) (Saglit a painawa’t migunam) Jesus ko, a misakab at makapatan king krus, sasamban Dakang antimong kanakung Dios angga king Kekang keinan. King uli ning pirandam mung sakit uli ning pangasakab Mu, Dinan Mu ku king kalam Mu ban e’na ku pasibayung mikasalang mabayat. SABLA. GINUNG JESUS A MIPAKU, PAKALULWAN MU KAMI.

KAPAT A ESTASYON / I JESUS ASAGANAN NE ING MAGSALBAT NANG INDU (4th Station)
(Siklaud ye ing bitis yung wanan) MANIMUNA. Sasamban Daka Christo at layun papurian. SABLA. ULING KING ULI NING BANAL MUNG KRUS INATBUS ME ING YATU. “Pagmasdan yung masalese, ikong anggang daralan, at sabyan yu nung ati nang migit pang kalungkutan a antimo ing kanakung kalungkutan.” (Tagulele 1:12) Jesus ko, a migsalbat inyang ikit meng malungkut ing mal mung Indu. Ing dakal kung kasalanan ya ing meging sangkan mung inya ika at ing mal mung Indu bina kong melungkut king maragul a kasakitan. King uli ning keang pamamilatan, gisingan mu kaku ing malungkut a panandam ban keta naman asisian kung mitmung kataimtiman ing sabla kung kasalanan. SABLA. GINUNG JESUS A MIPAKU, PAKALULWAN MU KAMI.

KALIMANG ESTASYON / I SIMON NING SIRINEO SEUPA’NE I JESUS MAMUSAN KING KRUS (5th Station)
(Siklaud ye ing bitis yung wanan) MANIMUNA. Sasamban Daka Christo at layun pupurian. SABLA. ULING KING ULI NING BANAL MUNG KRUS INATBUS ME ING YATU. “Kakatmuan ku king kakung dake itang kakulangan na pa ning kasakita’nang Christo, king ulina ning keang katawan, Santa Iglesya.” (Colasas 1:24) (Saglit a painawa’t migunam) O Jesus ko, kapalad na nitang taung mipaintulutan sumaup mamusan king mabayat mung Krus! Bustan mung a tukyan Daka king dalan a painturu king Calvario kapamilata’ning pamamusan makatiman king Krus ning kasakitan. SABLA. GINUNG JESUS A MIPAKU, PAKALULWAN MU KAMI.

KANAM A ESTASYON / I VERONICA PILISAN NE ING LUPA NANG JESUCHRISTO (6th Station)
(Siklaud ye ing bitis yung wanan) MANIMUNA. Sasamban Daka Christo at layun pupurian. SABLA. ULING KING ULI NING BANAL MUNG KRUS INATBUS ME ING YATU. “Atin waring pamikatawan a tutung e ustu panga-bubu a ala yang nanu mang itsura ampon leguan man… alang kakarinan keti, alang kapurian, alang leguan, uling ikami pagmasdan miya, ban sambutan na la ding pusu mi.” (Isaias 52:14; 53:2) (Saglit painawa’t migunam) Jesus ko, uli ning lugud Mu, milakwan kang bakas ning banal Mung lupa, king twalya o panyu na nitang malugud a Veronica a minulis king kamal-kamalan mung lupa. Makanyan mu naman bakasan me ing kanakung pusu at kaisipan king alang angga mung pamigaganaka uli ning kasakitan mung misna king pait. SABLA. GINUNG JESUS A MIPAKU, PAKALULWAN MU KAMI.

KAPITUNG ESTASYON / I JESUS KING KADWANG PANGA BALDUG (7th Station)
(Siklaud ye ing bitis yung wanan) MANIMUNA. Sasamban Daka Christo at layun pupurian. SABLA. ULING KING ULI NING BANAL MUNG KRUS INATBUS ME ING YATU. “Iti king uli mu inia mekasagana kung pintas…. Metung a miugse libutad ding kanakung kapatad….” (Psalmo 68:7-9) (Salit a painawa’t migunam) O Jesus ko, mekatapilan ing pamamatawad mu kanaku, at mekatapilan ku menabu king pamikasala sumangid da ding dakal kung kapangakwan Keka? Pasiknangan muku libutad ning dakal a tuksu; at e’mu pabustan ing mikasala kung pasibayu Keka. SABLA. GINUNG JESUS A MIPAKU, PAKALULWAN MU KAMI.

KAWALUNG ESTASYON / I JESUS ATAGPUAN NE ING BABAI NING JERUSALEM (8th Station)
(Siklaud ye ing bitis yung wanan) MANIMUNA. Sasamban Daka Christo at layun pupurian. SABLA. ULING KING ULI NING BANAL MUNG KRUS INATBUS ME ING YATU. “E king uli ku inia dapat kong manangis at magsalbat, babai ning Jerusalem; dapat kong manangis at magsalbat king ulina ning sarili yu at ding anak yu.” (San Lukas: 23:28) (Saglit a painawa’t migunam) Jesus ko, magsalita ka kanaku antimo karetang babai ban aku naman lubus kong pagkalungkutan ding kasalanan ku. Dinan mu kung lua para king tune pamanisi, at bustan mung king kekang kasakitan manakit kung pakinabang para kaku. SABLA. GINUNG JESUS A MIPAKU, PAKALULWAN MU KAMI.

KASIAM A ESTASYON / I JESUS KING KATLUNG PANGABALDUG (9th Station)
(Siklaud ye ing bitis yung wanan) MANIMUNA. Sasamban Daka Christo at layun pupurian. SABLA. ULING KING ULI NING BANAL MUNG KRUS INATBUS ME ING YATU. “Lawan mu nung makananu lang gagawang paralan ding kanakung kasalang ba rang asintang ing kanakung bie, nung makananu ra kung susubsub king alikabuk” (Psalmo 142:3) (Saglit a painawa’t migunam) Jesus ko, uling ning meritus na ning kekang keinan, at kinguli ning pirandam mung sakit, pasiknangan muku laban king marok nang pita ning kanakung pamag-imbut nung sanu ing maging sangkan ban pisawili ku ing lugud mu ampon pamaki-kaluguran kanaku. SABLA. GINUNG JESUS A MIPAKU, PAKALULWAN MU KAMI.

KAPULUNG ESTASYON / I JESUS LIBASAN DE IMALAN (10th Station)
(Siklaud ye ing bitis yung wanan) MANIMUNA. Sasamban Daka Christo at layun pupurian. SABLA. ULING KING ULI NING BANAL MUNG KRUS INATBUS ME ING YATU. “Maglubas naka, ngeni, king matua mung sarili a nung nu atatandanan mu ing kayang pamibie-bie… Ika dapat kang miblas king bayung bie, a melalang kalarawa’ na ning Dios, mipamayapan at meging banal kapamilita’ning katutuan.” (Esposo 4:22, 24) (Saglit a painawa’t migunam) Jesus ko, kapamilita’na ning dine pibabata mu iniang linubas daka at king ulina ning pait na nitang atdung binie ra at pepainum Keka, Ika inatbus mu ing kanakung pamikasala king kealang sampat at pilubluban at kealang pamangawat, pagkalungkutan ko reting kasalanan, at manibata’na ngeni ipangaku kung mie king kalinisan at pamag-banayad. SABLA. GINUNG JESUS A MIPAKU, PAKALULWAN MU KAMI.

KALABING METUNG A ESTASYON / I JESUS MIPAKU YA KING KRUS (11th Station)
(Siklaud ye ing bitis yung wanan) MANIMUNA. Sasamban Daka Christo at layun pupurian. SABLA. ULING KING ULI NING BANAL MUNG KRUS INATBUS ME ING YATU. “At inyang miras na la king lugal a mipamalagyuan bungu, pinaku re Karin; at antimurin ding aduang tulisan, ing metung atiu king bandang wanan at itang metung banda nang kaili, at I Jesus sinabi na Ibpa patawaran mula, uling e’ra balu ing daraptan da.” (San Lukas 23:33-34) (Saglit a painawa’t migunam) Jesus ko, a mikabit king Krus pauli ding paku karing gamat mu’t bitis, malulunus ku Keka busal ning pamibabata mung sakit. Ipaku me ing kanakung pusu king Krus bakung manatili Karin at ba ra Kang aluguran at kapilan man ena kawaning pasibayu. SABLA. GINUNG JESUS A MIPAKU, PAKALULWAN MU KAMI.

KALABING ADWANG ESTASYON / I JESUS METE YA BABO NING KRUS (12th Station)
(Siklaud ye ing bitis yung wanan) MANIMUNA. Sasamban Daka Christo at layun pupurian. SABLA. ULING KING ULI NING BANAL MUNG KRUS INATBUS ME ING YATU. “Iti ya ing dalise at wagas a lugud ning tau a malyari nang apakilala, king ya dapat nang idaun ing bie na uli ra ding kayang kakaluguran .” (San Juan 15:13) (Saglit a painawa’t migunam) Jesus ko, a mete magsalbat uli ning lugud mukaku. Ing kekang kamatayan ya ing kakung kapanenayan at tula. Mananu nasa ing aku maging matapat ku keka anggang mabie ku, ba keta king oras ning kanakung kamatayan, detang mebusbus mung palad panuanan daku. SABLA. GINUNG JESUS A MIPAKU, PAKALULWAN MU KAMI. (Tikdo tamu)

KALABING ATLUNG ESTASYON / I JESUS KILDAS DE KING KRUS (13th Station)
(Siklaud ye ing bitis yung wanan) MANIMUNA. Sasamban Daka Christo at layun pupurian. SABLA. ULING KING ULI NING BANAL MUNG KRUS INATBUS ME ING YATU. “Ing Dios pepakilala na ing pakamal na kekatamu king pamag-daun Na king bie Na pauli tamu.” ( I San Juan 3:16) (Saglit a painawa’t migunam) O Indu ning kalungkutan, a king lunus at kipnuan daya ning katawan ning kaluguran a Anak atyu ngeni karing gamat mu, ipaniawad mu kung kalam ban e’ku ne miuman pang ipaku king Krus uli ning kakung pamikasala ampon e’ku ne pasibayu pang sugatan ing kekang sariling kaladua king tandus ning kalungkutan. SABLA. GINUNG JESUS A MIPAKU, PAKALULWAN MU KAMI.

KALABING APAT A ESTASYON / ING PANGA-BILI NANG JESUS KING KUTKUTAN (14th Station)
(Siklaud ye ing bitis yung wanan) MANIMUNA. Sasamban Daka Christo at layun pupurian. SABLA. ULING KING ULI NING BANAL MUNG KRUS INATBUS ME ING YATU. “Ing kamatayan ala neng upaya babo na; ing kamatayan a kemate nay a ing kamatayan, misan para karing sabla, ning kasalanan: ing bie a nung nuya mibibie ngening salukuyan ya ing bie makatangad king Dios.” (Roman 6:10) (Saglit a painawa’t migunam) Jesus ko, a mikutkut pauli ning pakamal mu kanaku, pasalamatan Daka uling migdusa ka king uli ku. Pagkalub mu sana king ing pusu ku maging tumpak yang pipainawan para king sagradu mung katawan potang tanggpan Daka king Banal Pamakinabang. SABLA. GINUNG JESUS A MIPAKU, PAKALULWAN MUKAMI. (Siklaud tamu) King pamiparikil king Santong Ibpa: Ibpa Mi….. Bapu Maria….. Glorya o Ligaya…

IBAPANG MAYUPAYA / THE NICENE CREED / Credo
IBPANG MAYUPAYA. MENGAWA KING BANWA’T LABWAD AT KING SABLANG MAYAYAKIT AT E MAYAYAKIT AT KING METUNG A GINU, I CHRISTO, ANAK NANG BUGTUNG NING DIOS, MIBAIT KING IBPA BAYU PA KING SABLANG PANAUN. DIOS IBAT KING DIOS SALA IBAT KING SALA DIOS A TUTU IBAT KING DIOS A TUTU, MIBAIT E MEGAWA KASUSTANSIA NING IBPA: A KING KAPAMILITAN NA MEGAWA ING SABLA A KING ULI TAMUNG TAU, AT PAULI NING PANGAKABUS TAMU, TINIPA YA IBAT BANWA. AT (makaruku) MIKATAWAN YANG TAU LALANG NING ESPIRITU SANTO KING BIRHEN MARIA: AT MILYARI YANG TAU, MIPAKU YA KING KRUS PAULI TAMU NAMAN, LINASA YA LALAM NANG UPAYANG PONSIO PILATO, AT MIKUTKUT YA. AT SINUBLI YANG MEBIE KING KATLUNG ALDO AGPANG KARING KASULATAN. AT MINUKYAT YA BANWA, MAKALUKLUK WANAN NING IBPA, AT PASIBAYU YANG DATANG MIPNUNG LIGAYA, BAN MUKUM KARING MABIE AMPON MENGAMATE. AT ING KAYANG KAYARIAN ALANG KAPUPUSAN. SASALPANTAYA KU KING ESPIRITU SANTO, GINU AT BABIE BIE A MENIBAT KING IBPA AMPON KING ANAK, A KAMBE NING IBPA AMPON ANAK MIYAGNAN MISASAMBAN AT MIPALIGAYAN; A MENASBUK KING KAPAMILITAN DING PROPETAS. AT KING METUNG A IGLESYA, SANTA CATOLICA AT APOSTOLIKA. PAPASYAG KU KING ATING METUNG A BINYAG KING PANGA-PATAWAD DA RING KASALANAN, AT PANAYAN KU ING PANGA-SUBLI RANG MIE DING METE, AT ING BIE DATANG A ALANG ANGGA. AMEN.

Panalangin Bayu Mangan / Grace Before Meals (Version A)
Qng lagiu ning Ibpa.... Bendiciunan mu cami, O Ginu at ining Quecang graciang ume ming tanggapan uli ning lugud Mu, capamilata'nan Christong, Ginu mi. Amen.

Panalangin Caibat Mengan / Grace After Meals (Version A)
Pasalamat cami, O Ginu, qng anggang graciang tinggap mi pauli ning lugud Mu, Capamilata'nang Christong, Ginu mi. Amen.

Pamagdaun Qng Abac / Morning Offering (Version A)
Misan delit na ning Salmista: "Daraun cu ing dapat cu qng Ari." Tutung maula ing magsilbi qng metung a Ari. I ain mu ing sabla mung dapat qng aldo aldo qng Ari a babie tula qng quecang cayanacan.

Ganacan mula ding amanu na ning metung a Santong Castila: "E cu bisang maquipagobra qng metung a Ginu a ating camatayan." Suywan me ing Alang Camatayan a Ari ning Sablang Panaun, ing bucud mung mangaintulid qng egana-gana mung pamagtagulaling.

Balang abac bayu maco para lungub qng pabrica, qng opicina, qng escuela o qng nanu mang obra idaun me ing aldo mu qng Dios qng capamilata'ning.

Pamagdaun Qng Quecang Aldo / Offering Of Your Day / Prayer Before Work (Version A)
Para qng Ari ding sablang Panaun alang Camatayan at e mayayakit, para qng metung at bucud mung Dios mibie ing sablang capurian ampon ligaya mangga mang qng angga. Amen.

Ginung Dios a mayupaya, a midala quecami qng camumula'na ning aldo iti, pasicnangan mu cami caniting aldo qng capamilata'ning quecang cabanalan, ban e que mabaldug qng nanu mang pamicasala, ban queta ing balang amanu mi, pamisip ampon dapat, magawa ngan agpang caring Banal Mung Cautusan. Capamilata'nang Jesucristong Anac Mu, a quecaming Ginu, a mabibie at sasacup cambe Mu cagum ning Espiritu Santong Dios, ngenit capilan man. Amen.

Macayanib qng capamilatan ning gracia caring anggang macalub qng Quecang Iglesia mabilug a yatu, daraun mi Queca, Ginu, ing quequeng pangatau, ing quequeng pamirapat-dapat, ing quequeng pamisip, ing quequeng panamdam ampon capagnasan ban queta qng capamilatan da reti macasuyu cami qng lalu Mung icaligaya qng pangalabung na ning Quecang Cayarian.

Pagnasan ming camtan ing anggang indulgencia a malyari ming tanggapan caniting aldo, antimong capaglarinan qng quequeng pamicasala. Amen.

Panalangin Bayu Mangumpisal / Prayer Before Confession (Version A)
O Dios co, saupan mu cu ba cung aquit ampon aquilala ing cabilian ning canacung caladua qng mitmung catapatan ampon cababan, ban macagawa cung matapat ampon mitmung catutuan a pamangumpisal. Dinan mu cung tune pamanisi qng canacung casalanan. Caibat, capamilata’na ning Quecang pakalulu, ibie Mu cacu ing Quecang pamamatawad, ing Quecang gracia, ampon ing Quecang lugud. Alang-alang qng alang anggang carapata’nang Jesuchristong Cacung Tala-Pagligtas. Amen.

Pamanising Kasalanan Ginu kung Jesuchristo
+ King lagyu ning Ibpa, ampon ning Anak, ampon ning Espiritu Santo. Amen. Pamanising Kasalanan Ginu kung Jesuchristo, Dios ampon taung tutu, makirapat manga timbus kaku: sisiyan ku manga pagbitkilan masakit king lub ku ing sablang salang depat ku, uling ikang Dios kung lakwas kaluguran manga palalu ku king sablang nanu, inya pin tatantu kung matibe, king e naku miuman paliwas manga mikasala Keka, Nung saupan Mu ku king mal a grasya mu, ampon lisyan kung irayu ing sablang makawili king pamikasala ku; tatantu kung daptan ing utus at parusa ning Padreng kalili mu king sablang kasalanan a depat ku; ibat king aldo ngeni, yayawad kung patawad Keka layun naman maniwala kung masakit king e mu ku salanan patawaran uli ning pamailasa at pangamate mu king Krus. Amen.

Manungge. Ginu, busnian mo rening labi ku. Sabla. At igkas na ning asbuk ku ing kapurian Keka. Manungge. O Dios ume Kang sumaup kanaku. Sabla. Piraplan mu kung saupan, Ginu ku. Manungge: Ligaya king Ibpa, ampon king Anak, ampon king Espiritu Santo. Sabla. Antimo ing sadya rang ligaya ibat king kamumulan, ngeni’t kapilan man, at manggman king alang angga. Amen.

Blessing at the Beginning of the Holy Mass
PARI. King Lagyu ning Ibpa, ampon ning Anak, ampon Espiritu Santo. Amen. Ume ku king altar ning Dios. SABLA. KING DIOS, A PALIGAYA KING KAYANAKAN KU. PARI. Ing kasaupan tamu atiyu king lagyu ning Ginu. SABLA. A MENGAWA KING BANWA’T LABWAD.

Akung palpikasala / I Confess / Confiteor
Akung palpikasala, magkumpisal ku king Dios a Mayupaya, kang Santa Mariang kapilan man Birhen, kang San Miguel Arkanghel, San Juan Bautista, karing Santos Apostoles Pedro at Pablo, karing sablang Santos, ampon kekayu kapatad, uling mikasala kung bina king isip, amanu at dapat, MIKASALA KU, MIKASALA KU, MIKASALA KUNG BINA, Ulinita, ipanigapu ku kang Santa Mariang kapilan man Birhen, kang San Miguel Arkanghel , San Juan Bautista, karing Santos Apostoles Pedro at Pablo, karing sablang Santos, ampon kekayu  kapatad , ipanalangin yu ku king Dios a Ginu tamu.

Absolution
PARI. Ing Mayupayang Dios pakalulwa’ nakayu, at king panga-patawad da ring kasalanan yu, idala na kayu king bie alang angga. SABLA. AMEN.

O Dios balikdan Mu kami
PARI. O Dios balikdan Mu kami at dinan Mu keng bie. SABLA. AT ING BALAYAN MU TUMULA YA KEKA. PARI. Pakit Mu kekami,O Ginu, ing pakalulu Mu. SABLA. AT IBIE MU KEKAMI ING KALIGTASAN. PARI. Ginu, pakirandaman Mu ing panalangin ku. SABLA. AT MIRAS KEKA ING AKLIS KU. PARI. Ing Ginu manatili Ya kekayu. SABLA. AT KEKA ANTIMURIN. MANIMUNA. (Talakad ta ngan)

Lord, Have Mercy / Kyrie
PARI. Ginu, Pakalulu. SABLA. GINU, PAKALULU. PARI. Ginu, Pakalulu. SABLA. CHRISTO, PAKALULU. PARI. Christo, Pakalulu. SABLA. CHRISTO, PAKALULU. PARI. Ginu, Pakalulu. SABLA. GINU, PAKALULU. PARI. Ginu, Pakalulu.

Ligaya king Dios / Glory to God in the Highest / GLORIA
PARI. Ligaya king Dios king kakatas-katasan. SABLA. AT KING LABWAD KAPAYAPAN / KARING TAUNG MAYAP A PILUBLUBAN. / PUPURIAN DAKA. / PARANGALAN DAKA, SASAMBAN DAKA, PASALAMATAN DAKA, / PAULI NING MARAGUL MUNG LIGAYA, GINUNG DIOS, ARI NING BANWA, DIOS IBPANG MAYUPAYA, / GINU, ANAK A BUGTUNG , JESUCHRISTO, / GINUNG DIOS, / CORDERO NING DIOS, ANAK NING IBPA, / IKANG MILALAKO KING KASALANAN NING YATU, / PAKALULWAN MUKAMI, / IKANG MILALAKO KING KASALANAN NING YATU / TANGGAPAN MU ING PANALANGIN MI, / IKANG MAKALULUK WANAN NING IBPA, / PAKALULWAN MU KAMI, / ULING IKANG BUKUD KASANTUSANTUSAN / IKANG BUKUD GINU, IKANG BUKUD KATAS-KATASAN, / JESOCHRISTO, KAGUM NING ESPIRITU SANTO / KING LIGAYA NING DIOS IBPA. AMEN.

IBAPANG MAYUPAYA / THE NICENE CREED / Credo
IBPANG MAYUPAYA. MENGAWA KING BANWA’T LABWAD AT KING SABLANG MAYAYAKIT AT E MAYAYAKIT AT KING METUNG A GINU, I CHRISTO, ANAK NANG BUGTUNG NING DIOS, MIBAIT KING IBPA BAYU PA KING SABLANG PANAUN. DIOS IBAT KING DIOS SALA IBAT KING SALA DIOS A TUTU IBAT KING DIOS A TUTU, MIBAIT E MEGAWA KASUSTANSIA NING IBPA: A KING KAPAMILITAN NA MEGAWA ING SABLA A KING ULI TAMUNG TAU, AT PAULI NING PANGAKABUS TAMU, TINIPA YA IBAT BANWA. AT (makaruku) MIKATAWAN YANG TAU LALANG NING ESPIRITU SANTO KING BIRHEN MARIA: AT MILYARI YANG TAU, MIPAKU YA KING KRUS PAULI TAMU NAMAN, LINASA YA LALAM NANG UPAYANG PONSIO PILATO, AT MIKUTKUT YA. AT SINUBLI YANG MEBIE KING KATLUNG ALDO AGPANG KARING KASULATAN. AT MINUKYAT YA BANWA, MAKALUKLUK WANAN NING IBPA, AT PASIBAYU YANG DATANG MIPNUNG LIGAYA, BAN MUKUM KARING MABIE AMPON MENGAMATE. AT ING KAYANG KAYARIAN ALANG KAPUPUSAN. SASALPANTAYA KU KING ESPIRITU SANTO, GINU AT BABIE BIE A MENIBAT KING IBPA AMPON KING ANAK, A KAMBE NING IBPA AMPON ANAK MIYAGNAN MISASAMBAN AT MIPALIGAYAN; A MENASBUK KING KAPAMILITAN DING PROPETAS. AT KING METUNG A IGLESYA, SANTA CATOLICA AT APOSTOLIKA. PAPASYAG KU KING ATING METUNG A BINYAG KING PANGA-PATAWAD DA RING KASALANAN, AT PANAYAN KU ING PANGA-SUBLI RANG MIE DING METE, AT ING BIE DATANG A ALANG ANGGA. AMEN.

SANTO, SANTO, SANTONG / HOLY, HOLY, HOLY / SANCTUS
SANTO, SANTO, SANTONG DIOS A GINU DING EHERSITOS / MIPNU YA ING BANWA AT ING LABWAD KING KEKANG LIGAYA. / HOSANA KING KAKATASKATASAN. / NUAN YA ING DARATANG KING LAGYU NING GINU. / HOSANA KING KAKATASKATASAN.

IBPA MI / Our Father / Pater Noster
IBPA MI ATIKA BANWA / MISAM BAN YA ING LAGYU MU / DATANG KEKAMI ING KAYARIAN MU; / MIPAMINTUWAN ING LUB MU / KETI SULIP ANTI BANWA. / ING KAKANAN MI KING ALDO-ALDO IBIE MU KEKAMI KING ALDO NGENI; / AMPON IPATAWAD MO KEKAMI / DING UTANG MI KEKA / ANTI ING PAMATAWAD MI KARING MIKA UTANG KEKAMI; / MANGA E MU KE IPASAUL KING TUKSU, / NUNE IKABUS MU KAMI KING MAROK.

KORDERO NING DIOS / Lamb of God / Agnus Dei
KORDERO NING DIOS, A MILALAKO KING KASALANAN NING YATU, PAKALULWAN MU KAMI. KORDERO NING DIOS, A MILALAKO KING KASALANAN NING YATU, PAKALULWAN MU LA,O.

Final Blessing
PARI. Bendisyunan na kayu ning Mayupayang Dios, Ibpa at anak at Espiritu Santo. SABLA. AMEN. KORDERO NING DIOS, A MILALAKO KING KASALANAN ING YATU, IBIE MU KEKAMI ING KAPAYAPAN.

Tahimic Ya, At Masala / Ma-ta-hi-mik / Silent Night / Stille Nacht
Luke 2:1-20

Tahimic ya, at masala Ing bengi canita Ing birhen ampo ing anac na Ing nuan a ninyu mibait ya Matudtud tang payapa, Matudtud tang payapa!

Deng magpastul careng tupa Iquit de ing tala Saslag qng Bethlehem canita At migcanta lang "alleluya" Y Cristo mibait ya, Y Cristo mibait ya!

Ma-ta-hi-mik / Silent Night / Stille Nacht
Ma-ta-hi-mik ya ing be-ngi, Pa-na-tag, ma-sa-la. King ku-ral ing Bir-hen at A-nak. O ma-a-mong bi-ngut at ba-nal, Ma-tud-tud yang pa-na-tag; Ma-tud-tud yang pa-na-tag.